

L A T V I J A S R E P U B L I K A

**ZEMGALES PLĀNOŠANAS REĢIONS**

Katoļu iela 2b, Jelgava, LV-3001, reģ. Nr. 90002182529, tālr. (371) 63027549, fakss 63084949; e-pasts: zpr@zpr.gov.lv

**ATTĪSTĪBAS PADOMES**

**LĒMUMS**

MS Teams lietotne

.

Nr.172. , Prot. Nr.40.

16.03.2021.

**Par publicitātes nodrošināšanu kopīgam Pasākuma ciklam vasaras garumā “Nākamā pietura – Zemgale”**

Saskaņā ar Zemgales Plānošanas reģiona attīstības programmas 2015-2020. gadam vidēja termiņa 1. prioritāti „Uzņēmējdarbībai pievilcīga vide – bāze inovācijām ilgtermiņā” 4. rīcības virzienu (RV1.4.) „Attīstīt Zemgales reģionam specifiskas tūrisma nišas un veicināt jaunu tūrisma produktu un pakalpojumu piedāvājumu”, Zemgales plānošanas reģiona attīstības padome **n o l e m j:**

1. Atbalstīt Zemgales plānošanas reģiona **Tūrisma aktivitātes - Pasākuma cikla vasaras garumā “Nākamā pietura – Zemgale” publicitātes nodrošināšanu** (turpmāk – Tūrisma aktivitāte), kas notiks no 12.06.2021 līdz 05.09.2021.
2. Tūrisma aktivitātēs publicitātes nodrošināšanu finansēt no pašvaldību dotācijām Zemgales plānošanas reģionam līdz 19 165,19 EUR apmērā.
3. Kontroli par lēmuma izpildi uzdot Zemgales plānošanas reģiona izpilddirektoram Valdim Veipam.

Padomes priekšsēdētājs A. OKMANIS

*Izsūtīt: lietā.*

Pielikums

ZPRAP 16.03.2021., lēmumam Nr.172. prot. Nr.40 .

**Izdevumu darba uzdevums un tāme lēmuma izpildei**

**Darba uzdevums :**

Nodrošināt publicitāti kopīgam Pasākuma ciklam vasaras garumā “Nākamā pietura – Zemgale” atbilstoši aktivitātes grafikam, ietverot:

1. nacionāla mēroga radio reklāmu cikls visas vasaras garumā par pasākumu (mērķauditorija – ģimenes ar bērniem, individuālie ceļotāji, vecuma grupa no 35-50). Piemēram, sagatavoti 12 stāsti, ierunāti un translēti radio vai kāds cits līdzvērtīgs piedāvājums atbilstoši radio piedāvājumam;
2. preses relīzes nacionālajos medijos (mērķauditorija – ģimenes ar bērniem, individuālie ceļotāji, vecuma grupa no 35-50) -piemēram, mammamuntetiem.lv, delfi.lv, u.c. Katru nedēļu par piedāvājumu, un viena kopīga relīze , kopā 13.
3. kopīgas vienota dizaina afišas kopējam (viens kopējs) un katram piedāvājumam (12 kopā katram nedēļas nogales piedāvājumam un 30 atsevišķi katrtam pudura piedāvājumam), vizuālie materiāli izmantošanai digitāli. Tos paši liek sociālos tīkolos – katra pašvaldība, TIC, kopējie konti.
   1. Tiek sagatavota kopējā tūrisma aktivitātes afiša, kas ieintriģē ceļotājus;
   2. Tiek gatavotas atsevišķas afišas katrai nedēļas nogalei, iekļaujot īsu, precīzu, patiesu un kodolīgu informāciju par konkrēto aktivitāti:

* Datums;
* Laiks;
* Tūrisma pakalpojuma sniedzējs;
* Adrese un kontakti;
* Piedāvājums (īsi, kodolīgi);
* Pakalpojuma cena;
* Pieteikšanās kārtība.

1. Afišas tiek publicētas pēc noteikta grafika, katras nedēļas sākumā, afišas papildina relīzes, radio reklāmas un ieraksti sociālajos tīklos;
2. Iknedēļas žurnāla “Ieva” vai līdzvērtīga izdevuma raksts/reklāma kā iknedēļas atgādinājumu pirms nedēļas nogales – 12 reizes.

**Aktivitātes grafiks:**

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| Datums  Galamērķis | 12.06.-13.06. | 19.06.-20.06. | 03.07.-04.07. | 10.07.-11.07. | 17.07.-18.07. | 24.07.-25.07. | 31.07.-01.08. | 07.08.-08.08. | 14.08.-15.08. | 21.08.-22.08. | 28.08.-29.08. | 04.09.-05.09. |  |
| Dobeles puduris |  | x | x |  | x |  | x |  | x |  | x |  | 6 |
| Jelgavas puduris | x |  |  | x |  | x |  | x |  | x |  | x | 6 |
| Bauskas puduris |  | x | x |  | x |  | x |  | x |  | x |  | 6 |
| Aizkraukles puduris | x |  |  | x |  | x |  | x |  | x |  | x | 6 |
| Jēkabpils puduris |  | x | x |  | x |  | x |  | x |  | x |  | 6 |

**Tāme:**

|  |  |  |
| --- | --- | --- |
| **Nosaukums** | **Skaits** | **Kopā EUR** |
| StarFM 60 sekunžu klipi 4 nedēļas jūnijā, jūlijā, augustā, kopā 12 nedēļas. | 12 nedēļas | 2480 |
| Relīžu sagatavošana.  Relīžu ievietošana medijos - 1 nedēļa reklāmraksti Apollo, Delfi Izklaide, Jauns.lv, Calis.lv, Diena.lv un Delfi pirmā sadaļa | 13 relīzes | 5496 |
| Kopīgas vienota dizaina afišas kopējam (viens kopējs) un katram piedāvājumam (12 kopā katram nedēļas nogales piedāvājumam un 30 atsevišķi katrtam pudura piedāvājumam), ietverot maketa adaptācijas, pieņemot vienu satura apjoma standartu un paredzot 0,5h maketa pielāgošanu un 0,33h uz materiālu saskaņošanu, nodošanu, arhivēšanu) | 12 + 30 afišas | 3135 |
| Žurnāls "Ieva", makets iekšlapā - 1/4 daļa iekšlapas | 12 reizes | 3228 |
| Kampaņas koordinēšana |  | 1500 |
| KOPĀ BEZ PVN: | | **15 839** |
| PVN 21%: | | **3 326,19** |
| KOPĀ AR PVN: | | **19 165,19** |

Izpilddirektors V. VEIPS

*Sagatavoja: A.Builo-Hoļme*